stanford-oval/wikipedia huggingface dataset:
סטרוקטורליזם
ביקורת על הסטרוקטורליזם

אחד העקרונות של המודל הסטרוקטורליסטי נגדו הופנתה ביקורת רבה היא ההנחה כי החוקר ומושא מחקרו שותפים לאותו מבנה בסיסי, ולכן החוקר יכול להשתמש בכלים המוכרים לו להבנת תופעות שונות ממגוון רחב של תחומים ותרבויות, ועם זאת לשמור על עמדה אובייקטיבית-מדעית.
הסוציולוג פייר בורדייה, המתייחס לשימוש במודל הסטרוקטורליסטי לחקירה אנתרופולוגית, מערער על הנחות אלה וטוען כי אם מדובר בתרבות שהחוקר הוא חלק ממנה, הוא כפוף לה ואינו יכול לשמור על האובייקטיביות לה המודל מתיימר, ואם מדובר בתרבות זרה, אין כל ביטחון שהחוקר יכול להבין את מכלול המשמעויות שבני התרבות עצמם מייחסים לתופעות שאינן מוכרות לחוקר. החשש הוא שבמקרה זה החוקר יצמצם את עושר המשמעויות לקטגוריות המוכרות לו.
ביקורת נוספת בסיסית יותר, קשורה לעצם התפיסה הסטרוקטורליסטית של התרבות כמוצר מוגמר בעל משמעויות קבועות ויציבות הניתנות לפענוח באופן סופי, בעוד שעל פי בורדייה התרבות היא תהליך דינמי המשתנה לאורך זמן, בין השאר בהשפעת בני האדם המקיימים ביניהם אינטראקציות שונות.
ביקורת זו מהווה פתיחה לחשיבה הפוסט-סטרוקטורליסטית, שניתן להצביע על מקורה בערעור של ז'אק דרידה על תפיסת המערכת הלשונית כקבועה ויציבה ועל היותם של הניגודים הבינאריים חלק בלתי נפרד ממנה. לטענת הפוסט-סטרוקטורליסטים ניגודים אלה אינם טבעיים אלא תוצאה של מערכות יחסי כוח. מכאן הסתעפה החשיבה הפוסט-סטרוקטורליסטית לתחומים רבים ושונים בהם חשפה את נקודות החולשה של הסטרוקטורליזם.
ראו גם

פוסט סטרוקטורליזם
ניגודיות בינארית
לקריאה נוספת

זאב לוי, סטרוקטוראליזם: בין מתוד ותמונת-עולם, תל אביב: ספרית פועלים, תשל"ו.
ג'ון סטורוק, סטרוקטורליזם, תל אביב: רסלינג, 2007.
הערות שוליים

↑  תורת המִבְנִיּוּת במילון גאוגרפיה אנושית (תשע"ז), באתר האקדמיה ללשון העברית
1 2  פיטר בארי, תרגום: חנה הרציג, מבוא לתורת הספרות והתרבות, האוניברסיטה הפתוחה, 2004, עמ' 57-82
1 2  ניר קדם. "סטרוקטורליזם". בתוך תאוריות וגישות בחקר התרבות - מדריך למידה. האוניברסיטה הפתוחה, 2010. עמ' 50–57.
↑  Culler, J. 1975: Structuralist Poetics: Structuralism, Linguistics,  and the Study of Literature, London: Routledge, pp. 3-30.
↑  דה סוסיר, פ' [1916] 2005: קורס בבלשנות כללית, תרגום: א' להב, תל אביב: רסלינג.
↑  רולאן בארת, מיתולוגיות, בבל, 1998[1957]
↑  Levi-Srauss, Claude, Structural Antropology, Basic Books, 1963
↑  דפנה הירש. "קלוד לוי-שטראוס". בתוך תאוריות וגישות בחקר התרבות - מדריך למידה. האוניברסיטה הפתוחה, 2010. עמ' 71-74.
↑  Levi-Srauss, Claude, "The Structural Study of Myth", in: Structural, Antropology, Basic Books, 1963, pp. 206-231.
↑  חנה הרציג, תורת הספרות והתרבות: אסכולות בנות זמננו, האוניברסיטה הפתוחה, 2004, עמ' 101-130
↑  רומאן יעקובסון, סמיוטיקה, בלשנות, פואטיקה, הקיבוץ המאוחד, (1956)1986
↑  Umberto Eco, Chapter 6: Narrative Structures in Fleming, The Bond Affair, London: MacDonald, 1966, עמ' 144-172
↑  סנדרה המאירי, דפנה הירש, תמי עמיאל-האוזר. "תאוריות סוביקט". בתוך תאוריות וגישות בחקר התרבות - מדריך למידה. האוניברסיטה הפתוחה, 2010. עמ' 94-109.
↑  Pierre Bourdieu, תרגום: Richard Nice, Outline of a Theory of Practice, Cambridge University Press, (1972)1977, עמ' 1-58
↑  John Sturrock, Post-structuralism, Structuralism, Blackwell, 2003, עמ' 122-143
| --- | --- |
בקרת זהויות :  NLI: 987007541329905171  BnF: cb119333272 (data)  GND: 4058129-9  LCCN: sh85129210  NDL: 00566914  NKC: ph126151
סרטים מהספרים

סרטים מהספרים היא סדרת קלטות וידאו ו-DVD שהופצה על ידי קלסיקלטת מספטמבר 1992. הסדרה הכילה סרטי ילדים המבוססים על ספרי ילדים.
בספטמבר 1992 יצאה קלטת הווידאו "מעשה בחמישה בלונים" המבוססת על שלושה סיפוריה של מרים רות ("מעשה בחמישה בלונים", "הבית של יעל" ו"תירס חם") ולאחר מכן באותו חודש ואותה שנה יצאה הקלטת "איתמר מטייל על קירות" המבוססת על סיפוריו של דויד גרוסמן מסדרת ספריו "סיפורי איתמר" ("איתמר מטייל על קירות", "איתמר וכובע הקסמים השחור" ו"איתמר צייד החלומות"). שתי הקלטות הופקו על ידי אולפני הבירה ירושלים ורחל ארגמן ים בע"מ (באותה תקופה עם השם "ים הפקות"), חברה של רחל שיין ארגמן.
בשנת 1995 יצאה הקלטת "בוא אלי פרפר נחמד" המבוססת על שירי הילדים מאת פניה ברגשטיין (מתוך הספרים "בוא אלי פרפר נחמד" ו"נסע אל השדה", וגם הסיפור "ויהי ערב"), בהפקת רחל ארגמן ים בע"מ (רחל שיין ארגמן) והוצאת הקיבוץ המאוחד, ארגמן אף הלחינה עבור הקלטת את השיר "בובתי". לאחר מכן באותה שנה בערך יצאו הקלטות "אבא עושה בושות" ו"גומות החן של זוהר", גם קלטות אלו הופקו על ידי רחל שיין ארגמן.
משנת 2000 עד 2002 יצאה סדרת קלטות הווידאו המכילות אוספים של סיפורי ילדים שהופצו בקלטות הווידאו של קלסיקלטת. בשנת 2002 יצאה קלטת הווידאו האחרונה הנושאת את שם הסדרה (הסדרה אף קיבלה בקלטת זו גם שיר פתיחה חדש שנכתב על ידי ציפי שחרור והולחן על ידי מירון מינסטר) ביחד עם הסיפורים "שמוליקיפוד" (הקלטת נשאה גם את שמה הראשי), "הצב של אורן" ו"הלו, הלו, אבא". עם זאת נוספו גם שירי הילדים "הקיפוד" (אחרי הסיפור "שמוליקיפוד"), "הטיול הקטן" (אחרי הסיפור "הצב של אורן") ו"אבא שלי".(אחרי הסיפור "הלו, הלו, אבא").
החל מינואר 2003 קלסיקלטת החלה להפיץ את קלטות הסדרה בתקליטורי DVD ואף גם במארזים של קלטות הסדרה, יחד עם גרסאות ה-DVD לקלטות הווידאו שלא הופיעו בסדרה זו (אליעזר והגזר, כספיון, הזחל הרעב, טרופותי, הפיל שרצה להיות הכי ועוד.).
סיירת משמר הגבול

| --- | --- |
סיכת לוחם סמ"ג
סיכת לוחם סמ"ג
 פרטים
 מדינה:  ישראל ישראל
 שיוך:   משמר הגבול
 אירועים ותאריכים
 תקופת הפעילות:  1983–הווה (כ־41 שנים)
 פיקוד
 יחידת אם:  כתלות בגזרה: מג"ב איו"ש  מג"ב דרום  מג"ב ירושלים
לוחמי סמ"ג צפון
סיירת משמר הגבול או בראשי תיבות: סמ"ג היא יחידה משמר הגבול הקיימת במרחבים: דרום, ירושלים, מרכז, חוף וצפון. מטרתה מאבק והתמודדות ובהפרות סדר. היחידה היא המקבילה במג"ב ליחידת היס"מ במשטרה הכחולה.
היסטוריה

בשנת 1974 הוטלה האחריות לביטחון הפנים של מדינת ישראל על משטרת ישראל, בעקבות קבלת אחריות זו החל משמר הגבול להיות גורם משמעותי בלחימה בפשיעה ובהשלטת סדר בתוך שטח מדינת ישראל. בשנת 1983 הוחלט להקים במג"ב סיירת מובחרת ללחימה בפשיעה באזור המרכז, כך קמה סמ"ג 1, אחריה קמו יחידות סמ"ג כמעט בכל מרחבי מג"ב. עם השנים החלו הסמ"גים להתמחות בעיקר בנושא מאבק בהפרות סדר ואת נושא הלחימה בפשיעה נטלו יחידות כמו הימ"גים, יחידות הבט"א (ביטחון אישי) ויחידות שחר 101. יחידות הסמ"ג כפופות בכל מרחב למפקד מרחב מג"ב ומופעלות פעמים רבות על ידי המשטרה הכחולה.
הכשרה ואמצעים

לוחמי הסמ"ג מתחילים את דרכם בטירונות מג"ב (רובאי 05), ורק לאחר הטירונות הלוחמים המתאימים יוצאים לקורס יסמ"ג (שילוב של ימ"ג וסמ"ג) ולאחריו הם מוכשרים כלוחמי סמ"ג.
הנשק האישי של לוחמי הסמ"ג הוא M16 מקוצר ואקדח מסוג יריחו או גלוק 19. הלוחמים עושים שימוש רחב באמצעים לפיזור הפגנות. לוחמי הסמ"ג משתמשים בנוסף במטול רימונים GL40 תוצרת IWI
יחידות

סמ"ג 1 תל אביב- במג"ב מרכז, האמון על אזור תל אביב.
סמ"ג 7 - במג"ב מרכז, האמון על אזור המרכז.
סמ"ג 5 - בגזרה דרומית.
סמ"ג 6 חוף - בגזרה הצפונית
סמ"ג 3 ירושלים - בגזרת ירושלים ועוטף ירושלים.
סמ"ג 2 - הפכה לימ"ס (יחידת מסתערבים) ירושלים בסוף שנות ה-90.
סמ"ג 4 מוזגה עם סמ"ג 3.
| משמר הגבול |
| --- | --- | --- |
| מרחבים | מג"ב צפון • מג"ב מרכז • מג"ב דרום • מג"ב ירושלים • מג"ב עוטף ירושלים • מג"ב איו"ש • מג"ב חוף • החטיבה הטקטית• החטיבה לביטחון פנים |  |
| יחידות | ימ"מ (היחידה ללוחמה בטרור) • ימ"ס • סיירת משמר הגבול (סמ"ג) • שחר 101 • מתיל"ן • יחידת הסיירות מג"ב ירושלים • מתמי"ד • יחידת התקיפה הכפרית  • המשמר הלאומי |  |
| מרחבים ויחידות שנסגרו | ימ"ג  • יחידת רימון  • מג"ב עזה-רמון-ערבה |  |
| מפקדים | פנחס קופל • שמעון אשד • חיים לוי • צבי בר • פנחס שחר • משולם עמית • יצחק אהרונוביץ' • ישראל סדן • יצחק דדון • יעקב גנות • דוד צור • חסין פארס • ישראל יצחק • יורם הלוי • עמוס יעקב • קובי שבתאי • אמיר כהן • בריק יצחק |  |
| אירועים בולטים | טבח כפר קאסם • אסון צור הראשון • אסון צור השני • האינתיפאדה הראשונה • מהומות מנהרת הכותל • מהומות אוקטובר • האינתיפאדה השנייה • מבצע שומר החומות |  |
| ראו גם | משטרת ישראל • חיל הספר • אנדרטת משמר הגבול • ז'נדרמריה |  |
סמל מינסוטה

| --- | --- |

חותם הנוכחי של המדינה
 גרסאות
 
 פרטים
 המחזיק בסמל:  מדינת מינסוטה
 תאריך אימוץ:  1861
 התקנים
 מוטו:  כוכב הצפון (The star Of the North, L'Étoile du Nord)
חותמה הגדול של מדינת מינסוטה הוא  חותם מדינת מינסוטה.
מרכיבים

בסמל משולבים דימויים של מתיישב ומעדר הנמצאים על נהר המיסיסיפי, ורובה אשר נח על עץ כרות, לצד הגרזן. כלי העבודה מוסרים על חיי חקלאות ויצירה; וכלי הנשק של המתיישב, מראים על מוכנותו להגן על עצמו בכל עת. כמו כן, שולב דימוי יליד אמריקאי, אינדיאני, דוהר על סוס כביכול לעבר שקיעת החמה.
ראו גם

דגל מדינת מינסוטה
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
ערך זה הוא קצרמרבנושא סמלים. אתם מוזמנים לתרום לוויקיפדיה ו.
סלטין

סלטין (באוקראינית: Селятин, ברומנית: Seletin) הוא כפר הנמצא במחוז צ'רנוביץ שבאוקראינה.
היסטוריה

בשנת 1900 נמנו בכפר 4,578 תושבים. במהלך מלחמת העולם השנייה, עם כניסת הכוחות המזוינים של רומניה לכפר, נרצחו שם עשרים יהודים. הרב הראשי של העיר, יהושע פרנקל, עונה על ידי הרומנים עד שלבסוף נרצח על ידי משפחתו. וכפי שתיארה זאת אחת מבנות היישוב: ”החיילים הרומנים ציוו על הרב ועל השוחט לרקוד במרכז הכפר, ושאר היהודים הוכרחו למחוא כפיים”. יהודי הכפר גורשו לעיר הסמוכה רדאוץ ומשם לחוטין. ב-6 באוגוסט הגיעו יהודים מהכפר לגטו סקורני, ומשם המשיכו לטרנסניסטריה.
לקריאה נוספת

ז'אן אנצ'ל, תולדות השואה - רומניה, ירושלים: יד ושם
הערות שוליים

↑  Gemeindelexikon Der Im Reichsrate Vertretenen Königreiche und Länder: Bukowina, Wein, 1907, z. 50 (בגרמנית)
↑  אנצ'ל, עמ' 1118
↑  אנצ'ל, עמ' 698
תיאודור לביא, פנקס הקהילות, רומניה, כרך שני, ירושלים: יד ושם, 1980, עמ' 419
↑  אנצ'ל, עמ' 564
↑  אנצ'ל, עמ' 619
סקאגרק

| --- | --- |

 מידע כללי
 על שם:  סקיין 
 מיקום:  הים הצפוני 
 מקשר:  בין הים הצפוני לבין הים הבלטי
 מפריד:  בין חצי האי יוטלנד לבין חצי האי הסקנדינבי
 סוג:  מצר ים 
 מידות
 אורך:  240 ק"מ
 רוחב ממוצע:  85 ק"מ 
 עומק מרבי:  700 מטר
 מידע נוסף
 מליחות:  30‰
 נהר מזין:  אוטרה (אנ')
 מדינות באגן הניקוז:  שוודיה שוודיה נורווגיה נורווגיה דנמרק דנמרק
 ערים:  אוסלו, קריסטיאנסנד, אודבלה (אנ'), סטרמסטד (אנ')
 איים:  אורוסט (אנ')
 קואורדינטות:  57°50′50″N 9°04′23″E﻿ / ﻿57.84722°N 9.07306°E﻿ / 57.84722; 9.07306
  (למפת הים הצפוני מוגדלת) נורווגיה שוודיה דנמרק גרמניה הולנד בלגיה צר. הממלכה המאוחדת  איי שטלנד  אורקני האוקיינוס האטלנטיסקאגרק(למפת הים הצפוני רגילה) נורווגיה שוודיה דנמרק גרמניה הולנד בלגיה צר. הממלכה המאוחדת  איי שטלנד  אורקני האוקיינוס האטלנטיסקאגרק
 
סקאגרק (בדנית, בנורווגית ובשוודית: Skagerrak) הוא מצר ים, המפריד בין חלקו הצפוני הדני של חצי האי יוטלנד לבין חופו הנורווגי והשוודי של חצי האי הסקנדינבי, ומקשר את הים הצפוני עם הים הבלטי דרך קטגט והמצרים הדניים.
רוחבו של המצר נע בין 80 ל-140 קילומטרים; עומקו המרבי מגיע ליותר מ-700 מטרים (בשקע הנורווגי (אנ')) ואורכו – 240 ק"מ.
למצר נודעה חשיבות אסטרטגית רבה עבור גרמניה בשתי מלחמות העולם. במאי 1916 ניטש ביציאה מפתחו המערבי הקרב הימי הגדול במלחמת העולם הראשונה – קרב יוטלנד. ואילו בפלישתה לנורווגיה ולדנמרק באפריל 1940, במלחמת העולם השנייה, ביקשה גרמניה הנאצית לשלוט על עורק ימי יחיד לים הבלטי, ולחזק שליטה זו מאוחר יותר על ידי בניית החומה האטלנטית.
הערות שוליים

↑  כמו כן, מוגדר כזרוע של הים הצפוני.
↑  המצרים הדניים כוללים את החגורה הגדולה (אנ'), החגורה הקטנה (אנ'), ארסונד ומצר פמארן (אנ').
↑  לפלישה היו מניעים חשובים אחרים, כגון הבטחת אספקה שוטפת של עפרת ברזל לתעשייה הגרמנית בעונת החורף משוודיה דרך נמל נרוויק שבנורווגיה, ואחרים.
| --- | --- |
בקרת זהויות :  NLI: 987007546137705171  GND: 4055197-0  LCCN: sh85123089  NARA: 10038231  VIAF: 315127743   WorldCat (עם VIAF): 315127743 
ערך זה הוא קצרמרבנושא גופי מים ובנושא גאוגרפיה של דנמרק. אתם מוזמנים לתרום לוויקיפדיה ו.
עונת 2015 בגביע ליברטדורס

| --- | --- |

 תקופת התחרות:  3 בפברואר 2015 – 5 באוגוסט 2015 (184 ימים) 
 מספר משתתפות:  38
 הזוכה:  ארגנטינה ריבר פלייט
 מספר משחקים:  138
 מספר שערים:  342 (2.48 בממוצע למשחק)
 מלך השערים:  (7) גוסטבו בואו ארגנטינהראסינג קלוב
 השחקן המצטיין:  חופרה גרון פרגוואי טיגרס
 → 20142016 ←
עונת 2015 בגביע ליברטדורס הייתה העונה ה-56 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-3 בפברואר 2015 והתחרות הסתיימה ב-5 באוגוסט 2015. בתחרות השתתפו 38 קבוצות מכל מדינות חברי הארגון ומקסיקו.
התחרות הסתיימה בניצחון של ריבר פלייט, וזאת בפעם השלישית בתולדות המועדון.
מתכונת התחרות

בתחרות השתתפו 38 קבוצות:
ארגנטינה - 6
ברזיל - 5
אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת)
בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 29 ביולי 2015 | מקסיקו טיגרס | 0 - 0 | ארגנטינה ריבר פלייט | אצטדיון אוניברסיטריו, סן ניקולס, מקסיקו צופים: 40,000 שיפוט: פרגוואי אנטוניו אריאס |
| 29 ביולי 2015 |  |  |  | אצטדיון אוניברסיטריו, סן ניקולס, מקסיקו צופים: 40,000 שיפוט: פרגוואי אנטוניו אריאס |
| 0 | 1 | 2 | 3 | 4 |
| --- | --- | --- | --- | --- |
| 5 באוגוסט 2015 | ארגנטינה ריבר פלייט | 3 - 0 | מקסיקו טיגרס | אצטדיון אנטוניו וספוצ'יו ליברטי, בואנוס איירס, ארגנטינה צופים: 69,000 שיפוט: אורוגוואי דריו אובריאקו |
| 5 באוגוסט 2015 | לוקאס אלאריו  44'   קרלוס סאנצ'ס  74'   רמירו פונס מורי  78' |  |  | אצטדיון אנטוניו וספוצ'יו ליברטי, בואנוס איירס, ארגנטינה צופים: 69,000 שיפוט: אורוגוואי דריו אובריאקו |
סלטיק פארק

| --- | --- |

סלטיק פארק ממבט על
 כינוי:  פארקהד גן עדן
 מיקום:  גלאזגו, סקוטלנד
 קואורדינטות:  55°50′59″N 4°12′20″W﻿ / ﻿55.849711111111°N 4.2055888888889°W﻿ / 55.849711111111; -4.2055888888889
 תקופת הפעילות:  1892–הווה (כ־132 שנים)
 שופץ:  1995
 בעלים:  סלטיק
 משטח:  דשא
 אדריכל:  ארצ'יבלד לייטץ'
 קבוצות:  סלטיק
 מושבים:  60,355
 he
 
סלטיק פארק
סלטיק פארק (באנגלית: Celtic Park) הוא אצטדיון כדורגל באזור פארקהד, כ-3 ק"מ ממרכז העיר גלאזגו שבסקוטלנד, המשמש כמגרשה הביתי של קבוצת הכדורגל סלטיק. האצטדיון ידוע גם בשם "פארקהד" וכן "גן העדן", בידי אוהדי סלטיק. סלטיק פארק הוא האצטדיון השני בגודלו בסקוטלנד אחרי אצטדיון מאריפילד, והחמישי בגודלו מבין אצטדיוני הכדורגל בבריטניה, אחרי אצטדיון ומבלי, אולד טראפורד, אצטדיון המילניום ואצטדיון טוטנהאם הוטספר, עם תכולה מרבית של 60,355 מקומות.
היסטוריה

סלטיק עברה מאצטדיון סלטיק פארק המקורי לנוכחי בשנת 1892. היציע המרכזי עוצב על ידי האדריכל ארצ'יבלד לייטץ' שעיצב אצטדיונים גם עבור גלאזגו ריינג'רס, הארטס, סנדרלנד ואברטון. האצטדיון עבר מספר רב של שיפוצים; ב-1988, שנת המאה של סלטיק, נוסף חיפוי הלבנים האדום בצד החיצוני של היציע המרכזי ובאמצע שנות ה-90 נערכו שדרוגים נוספים להתאמת האצטדיון לדו"ח טיילור. כיום היציעים מקיפים לחלוטין את המגרש והאצטדיון מורכב מיציע דו-שכבתי הנמשך לאורך 3/4 מהמגרש ויציע מרכזי דו-שכבתי הכולל גם את מוזיאון הקבוצה. 2 מסכים גדולים מותקנים בפנים האצטדיון לשידור מהלכים בולטים ושידורים חוזרים. ב-2004 הכריזה סלטיק על שיפורים נוספים שהם חלק מתוכנית השיפוץ הכוללת במטרה להשיג דירוג אצטדיון 5 כוכבים של אופ"א.
היציעים

יציע ג'וק סטיין (תכולה: 13,006 צופים) - היציע המערבי של האצטדיון.
יציע אריות ליסבון (תכולה: 13,006 צופים) - היציע המזרחי של האצטדיון.
היציע הצפוני (תכולה: 26,970 צופים) - מכיל לבדו יותר צופים מ-10 אצטדיונים אחרים בליגת העל הסקוטית ונכון לעונת 2006-07, יותר מ-5 אצטדיונים בפרמייר ליג של אנגליה.
היציע המרכזי (תכולה: 7,850 צופים) - היציע הדרומי של האצטדיון.
במשחקי ליגה האצטדיון מתמלא עד אפס מקום לעיתים נדירות, בשל הצורך לחצוץ בין מחנות האוהדים.
אירועים מיוחדים

בשנת 1938 נרשם שיא הצופים באצטדיון כאשר 92,000 צופים הגיעו לצפות במשחק הדרבי מול ריינג'רס.
בשנות ה-90, כאשר האצטדיון הלאומי בהאמפדן פארק עבר שיפוץ, סלטיק פארק אירח מספר גמרי גביע - האחרון מביניהם היה גמר הגביע הסקוטי ב-1998, וכן משחקים בינלאומיים של נבחרת סקוטלנד.
בשנת 2002 זכה סלטיק פארק ב-59.9% מהקולות בסקר מתקן הספורט האהוב שנערך על ידי תחנת רדיו של ה-BBC.
סן-מריטים

סן-מריטים (בצרפתית: Seine-Maritime) הוא מחוז בצרפת בחבל נורמנדי עילית. המחוז נקרא על שם נהר הסן אשר נשפך לים בתחומי המחוז. המחוז הוקם ב-4 במרץ 1790 והוא אחד מ-83 המחוזות המקוריים שנוצרו לאחר המהפכה הצרפתית. עד שנת 1955 הוא נקרא סן תחתית (Seine-Inférieure).
עיר המחוז של סן-מריטים היא רואן, ושוכנות בו גם הערים דייפ ולה הבר.
עלילת הרומן "מאדאם בובארי" מתרחשת במחוז זה.
סקא פאנק

| --- | --- |

 מקורות סגנוניים:  סקא • הגל השלישי של מוזיקת הסקא • רגאיי • דיקסילנד ג'אז • פאנק רוק • הארדקור פאנק
 מקורות תרבותיים:  סוף שנות ה-1970, הממלכה המאוחדת וארצות הברית
 מוצא:  ארצות הברית, הממלכה המאוחדת 
 כלים:  גיטרה • גיטרה חשמלית • בס • תופים •  חצוצרה • טרומבון • סקסופון
 פופולריות מיינסטרים:  שיא הפופולריות בסוף שנות ה-90 בארצות הברית
 תת-סוגות
 סקא נוצרי • סקא ליבה
 
סקא פאנק (באנגלית: Ska punk) הוא ז'אנר פיוז'ן (היתוך) המשלב בין סקא לפאנק רוק. Ska-core הוא תת-ז'אנר של סקא פאנק המערבב בין סקא להארדקור פאנק. סקא פאנק נוטה להכיל כלי נשיפה ממתכת, במיוחד קרניים כמו חצוצרות, טרומבונים וכלי נשיפה מעץ כמו סקסופונים, מה שמייחד את הז'אנר מצורות אחרות של פאנק רוק. הוא הקשר ההדוק לגל השלישי של הסקא שהגיע לשיאו באמצע שנות ה-90 של המאה ה-20.
לפני תחילת הסקא פאנק, להקות סקא רבות ולהקות פאנק רוק הופיעו באותם מקומות ולאותם קהלים. כמה קבוצות מוזיקה מסוף שנות השבעים ותחילת שנות השמונים של המאה ה-20, כמו Clash, Deadbeats, Specials, The Beat ,Madness התמזגו עם מאפיינים של פאנק רוק והסקא, אך רבים מהם היו להקות פאנק שניגנו מדי פעם שירים עם נגיעות סקא או שנחשבו ללהקות סקא "Ton 2" שניגנו שירים מהירים יותר עם יחסית לפאנק. בסוף שנות השמונים ובתחילת שנות התשעים זכה הסקא פאנק להצלחה הגדולה ביותר, שאותו בישרו להקות כמו Fishbone, Dance Hall Crashers, The Mighty Mighty Bosstones, Citizen Fish, Sublime, The Porkers, Mad Caddies, Culture Shock, Operation Ivy, Less Than Jake, Reel Big Fish Mr. Bungle
סקא-פאנק זכה להצלחה משמעותית במיינסטרים באמצע-סוף שנות התשעים, עם להקות רבות שכבשו את מצעדי הפופ והרוק. שיא הסקא פאנק הנמכר ביותר של התקופה היה Tragic Kingdom של No Doubt, שהוכתרה כאלבום יהלום על ידי Music Music ב-1997ועל ידי ה-RIAA ב-1999. בתחילת שנות האלפיים התפרקו רבות מלהקות הסקא-פאנק, והז'אנר איבד את מרכזיותו, אם כי המשיך להיות פופולרי מחתרתית וקם לתחייה בסוף שנות העשרים עם להקות כמו The Interrupters שחזרו להצלחה במצעדים, כאשר השיר "She's Kerosene" הגיע לראשונה ל-5 במצעדים אלטרנטיביים ומוזיקת רוק בקנדה ובארצות הברית.
מאפיינים

סקא פאנק משלב מוזיקת סקא עם מוזיקת פאנק רוק. סקא פאנק מוקדם שילב גם "2 Ton" וגם סקא עם הארדקור פאנק. סקא פאנק מציג לעיתים קרובות כלי נשיפה, במיוחד קרניים כמו סקסופונים, טרומבינות וחצוצרות, מה שמייחד את הז'אנר מצורות אחרות של פאנק רוק. הז'אנר זה דומה לסקא ג'מייקני מסורתי, אך מהיר וכבד יותר ממנו.
סקא פאנק בישראל

בישראל פעלו בעבר ופועלים כיום מעט מאוד להקות סקא פאנק כגון קיובן בי, וואלה לא יודע וביר 7 שלא זכו להצלחה רבה.
סינגפור פלייר

| --- | --- |

 מידע כללי
 סוג:  גלגל ענק, אטרקציה תיירותית 
 מיקום:  Marina Centre 
 מדינה:  סינגפור 
 הקמה ובנייה
 תקופת הבנייה:  ?–2008
 תאריך פתיחה רשמי:  15 באפריל 2008 
 אדריכל:  קישו קורוקווה 
 מידות
 גובה:  541 רגל 
 קואורדינטות:  1°17′22″N 103°51′48″E﻿ / ﻿1.289389°N 103.863222°E﻿ / 1.289389; 103.863222
 www.singaporeflyer.com.sg
  (למפת סינגפור מוגדלת) מלזיה אינדונזיה מצר סינגפורסינגפור פלייר(למפת סינגפור רגילה) מלזיה אינדונזיה מצר סינגפורסינגפור פלייר
 
סינגפור פלייר (באנגלית Singapore flyer), הוא גלגל תצפית ענק בעיר סינגפור. עם פתיחתו בשנת 2008, נחשב לגבוה ביותר בעולם, שיא שנשבר בשנת 2014, עם הקמתו של היי רולר הממוקם בלאס וגאס, נבדה.
הגלגל מתנשא לגובה של 165 מטרים, בעל קוטר של 150 מטרים, כאשר 15 המטרים הנוספים הם בבסיס.
תמונה של הגלגל
היסטוריה

התוכנית הוגשה לראשונה בתחילת שנות האלפיים על ידי פטריק מקמהון מניהול הפרויקטים של מלצ'רס, חברת בת של מלצ'רס הגרמנית. התכנון הרשמי החל בשנת 2002. חברה חדשה, Singapore Flyer Pte Ltd, הוקמה כמפתחת, כאשר ניהול הפרויקטים של מלצ'רס היה בעל אחזקה של 75%, והשאר מוחזק על ידי אוריינט ופאסיפיק מנג'מנט.
הפרויקט הוכרז רשמית ב־27 ביוני 2003 על ידי מועצת התיירות בסינגפור עם חתימתו על מזכר הבנות, המסמל את ההבנה בין היזם למועצת התיירות בכל הנוגע לתהליך רכישת הקרקעות. במסגרת הסכם זה אמורה הייתה מועצת התיירות לרכוש את חלקת האדמה במרינה סנטר מרשות מקרקעי סינגפור, ולהשכיר אותה ל- Flyer Pte Ltd למשך 30 שנים עם אפשרות להאריך את חוזה השכירות ב-15 שנים נוספות. הקרקע הייתה אמורה להיות ללא שכר דירה בשלבי הבנייה של הפרויקט. ביולי 2003 מונה ג'ונס לאנג לסאל כיועץ הנדל"ן. טקנאקה ומיצובישי נבחרו כקבלנים הראשיים, וארופ כמהנדס המבנה.
עיצובים מוקדמים הראו גלגל בגובה 169 מטרים, הדומה ללונדון איי, מה שעורר ביקורת על כך שהוא חסר מקוריות. היזמים ציינו כי העיצוב לא הושלם סופית והוא נועד אך ורק למטרות המחשה, אם כי פרויקט הגמר השתנה לא מעט מהעיצובים המוקדמים. בהמשך, הפרויקט אמור היה להיפסק כאשר היזם התמודד עם קשיים בגיוס כספים לבניית ההגה. התוכניות המקוריות להשלמת הגלגל בסוף 2005 נדחו אפוא ללא הגבלת זמן, והיו דיווחים (שנדחו על ידי מועצת התיירות בסינגפור) כי מועצת התיירות קבעה תאריך אולטימטום ליום 31 במרץ 2005 עבור היזם לסידור הסוגיות הכספיות שלו, ולהמשך הפיתוח.
בספטמבר 2005 התחדש הפרויקט כאשר הושקעו בהצלחה כספים משני בנקים גרמנים. קולין ויליאם פייג ', חברת בת של ABN AMRO, אמורה הייתה לספק הון עצמי של לכל היותר של 100 מיליון דולר, ו-140 מיליון דולר נוספים הגיעו מ- HypoVereinsbank. עם השקעה זו של 240 מיליון דולר, ההשקעה הזרה הגדולה ביותר בתעשיית הבידור הסינגפורית, הבנייה הייתה אמורה להתחיל בסוף החודש.
היסטוריה > עיצוב

לפיתוח הוקצה שטח בנייה של כ־16,000 מ"ר ברוטו, והוא בנוי על שטח של 33,700 מ"ר לאורך טיילת המרינה. הסיבוב המתמיד של הגלגל עוצב על ידי ארופ ומיצובישי תעשיות כבדות עם קיבולת של עד 7.3 מיליון נוסעים בשנה. בדרך כלל, סיבוב של הגלגל, המהווה נסיעה שלם, נמשך כ-32 דקות.
כל אחת מ-28 הקפסולות הממוזגות יכולה לשאת 28 נוסעים.
28 הקפסולות הממוזגות של הנוסע מותקנות מחוץ לחישוק הגלגל, מה שמאפשר מבט ללא הפרעה וללא הפסקה. לכל קפסולה שטח רצפה של 26 מ"ר והיא מסוגלת להחזיק 28 נוסעים, או עד חמישה כיסאות גלגלים ו -15 מבקרים אחרים כאשר הוזמנה מראש בקשה לשימושם של אורחים בעלי מוגבלויות.
תחילה הסתובב הגלגל נגד כיוון השעון כשהוא צופה ממרכז המרינה, אך ב־4 באוגוסט 2008 הוחלף הכיוון.
כמו כן ניתנים רמפות ומעליות לכיסא גלגלים, שירותים לנכים וחניון ייעודי לנכים.
היסטוריה > בנייה

טקס פורץ הדרך נערך ב־27 בספטמבר 2005 כאשר מאה באו טאן, אז השר לפיתוח לאומי, היה אורח הכבוד. הציר הותקן ב־13 בדצמבר 2006 והשפה החיצונית הושלמה ב־9 באפריל 2007. התקנת קפסולות הנוסעים החלה ב־3 באוגוסט 2007, והושלמה ב־2 באוקטובר באותה שנה.
היסטוריה > פתיחה

הגלגל נפתח בשנת 2008. במהלך השנה החדשה הסינית נערכו 'טיסות פתיחה' של החברות בין התאריכים 11-13 בפברואר, וכרטיסים שבהם נמכרו תמורת 8,888 דולר, מספר מזל בתרבות הסינית. ההופעות הציבוריות הראשונות היו ביום האהבה, 14 בפברואר, ההשקה הרכה ב-1 במרץ, והפתיחה הרשמית ב־15 באפריל, בה היה נוכח ראש הממשלה לי הסיין לונג כאורח הכבוד.
היסטוריה > תקלות והפסקות

ביולי 2008 הופסק הסיבוב בגלל תקלה קלה במערכת הבלימה.
ב־4 בדצמבר 2008, הגלגל נתקע כמעט חמש שעות בגלל מזג אוויר קשה, מה שגרם לכ -70 איש להיתקע עליו.
ב־23 בדצמבר 2008, הגלגל נעצר כשהוא נושא עליו 173 נוסעים במשך כשש שעות. התקלה נגרמה כתוצאה מקצר ושרפה בחדר בקרת הגלגלים של הנוסע, אשר ניתקו את המזגן בגלגל. 11 נוסעים פונו באמצעות מכשיר דמוי קלע מכמה מהכמוסות, ואלה שהיו תקועים קיבלו אוכל ושתייה. הגלגל התחיל לפעול כמעט שבע שעות לאחר שהוא נעצר ושני אנשים אושפזו. הגלגל נסגר ללא הגבלת זמן והוחל בחקירת סיבת התקלה. הגלגל נפתח מחדש ב־26 בינואר 2009 לאחר שמשטרת סינגפור קיבלה את דו"ח הסמכת הבטיחות הסופית מהוועדה להערכת התאמה. לאחר מקרה זה הותקנו מערכות גיבוי נוספות בעלות של כשלושה מיליון דולר. אלה כללו גנרטור, כננות, שלוש מערכות נגד שרפה ועשן, ומכשירים לגילוי חום.
ב־18 ביולי 2010 נפסקה הנסיעה לאחר שאחד מכבלי החשמל המספקים כוח למערכות המזגן נפגע מברק, דבר שהשפיע על מערכת המזגן. נדרש לפנות כ-200 נוסעים. הוא נפתח מחדש ב־20 ביולי 2010 לאחר סיום עבודות התיקון.
ב־20 ביוני 2013 הופסקו הפעילות באופן זמני כדי להגן על עובדים מפני רמה גבוהה של זיהום בסינגפור, הפעם הראשונה שנסגר האתר בגלל אובך.
ב־25 בינואר 2018 הופסקו הפעולות בגלל נושא טכני. כל 61 הנוסעים שהיו על סיפונה הובאו לארץ בבטחה כאשר האירוע התרחש סמוך לשעה 9 בבוקר. הפעילות התחדשה חודשיים לאחר מכן ב-1 באפריל.
היסטוריה > קשיים כלכליים ורכישה

האתר היה נתון במהלך השנים בקשיים כלכליים, שהביא לשינויי בעלות עליו.